בהרכב חברים 40 זמרות וזמרים המבצעים שירי פופ, רוק, ג׳אז ופאנק לועזיים ועבריים, בעיבודים רב-קוליים מקוריים הנכתבים במיוחד עבור ההרכב על ידי מעבדים בישראל ומחוצה לה ומבוצעים בשימוש בקול אנושי בלבד ללא ליווי כלי נגינה, בהרמוניות מורכבות.
ההרכב מזמין ומארח בארץ מנצחים והרכבים מובילים מרחבי העולם, ומקיים איתם הופעות משותפות. ברפרטואר של ווקאלוסיטי שירי ביטלס, סטיבי וונדר, סטינג, ואריאנה גרנדה לצד מתי כספי, שלמה גרוניך, עידן רייכל, כוורת, אברהם טל ודני רובס.
ההרכב פועל מהוד השרון ומקיים שם את החזרות. חברי ההרכב מגיעים מכל הארץ, מרביתם מתגוררים במחוזות המרכז והשרון.
בנוסף להופעות החיות, ההרכב מקליט חלק מהשירים באולפן. אחת לשנה מקיים ההרכב מבחני בד לקבלת זמרות וזמרים חדשים.
היסטוריה.
ווקאלוסיטי הוקם בשנת 2013 במסגרת מיל"ה, כפרויקט ייעודי של נבחרת זמרים מהרכבים קוליים שונים. לאחר סבב ההופעות המוצלח הוחלט להמשיך ולקיים את המסגרת, שבמשך הזמן הפכה להרכב עצמאי.
בשנת 2015 ערך ההרכב קונצרטים בדנמרק, במסגרת פסטיבל ההרכבים הווקאליים השנתי AAVF שמתקיים בעיר אורהוס וכן בבית הכנסת הגדול של קופנהגן.
אחת לשנה מזמין ההרכב יוצר ישראלי מוערך לעבודה על מופע משותף. בשנת 2018 הופיע ההרכב עם דני רובס, ובסוף קיץ 2019 התקיימה סדרת הופעות עם שלמה גרוניך.
ג'רביס הייז
אורי כהן
קורס קציני יבשה
קורס קציני שריון
קורס קציני שריון (בראשי תיבות: קק"ש) הוא ההשלמה החילית של צוערי חיל השריון. משכה כארבעה חודשים, בהם לומדים ומתרגלים הצוערים את הטכניקות והמיומנויות הנדרשות לפיקוד והפעלת מחלקת טנקים.
מבנה הקורס.
הקורס מתקיים אחת לארבעה חודשים בגדוד 196 במחנה שיזפון. אל הקורס מגיעים מפקדי טנקים מכל חטיבות השריון לאחר שסיימו את קורס קציני יבשה בבית הספר לקצינים בבה"ד 1. הקורס נחשב לאחד היקרים בצה"ל בשל עלויות הפעלת הטנקים והתחמושת הרבה הנורית בו.
תוכני הקורס.
במהלך הקורס לומדים הצוערים את תורת הלחימה של חיל השריון ואת הפעלת מחלקת הטנקים במתארים שונים כשטח פתוח, שטח הררי ושטח עירוני ובנוי. בתרגילים רבים מושם דגש על כיבוש יעדים מבוצרים ופריצת מכשולים. אופן לימוד הפעלת מחלקת הטנקים הוא מדורג: ראשית בשיעורים עיוניים, לאחר מכן בתרגילים ייצוגיים על גבי האמרים ובהמשך על גבי טנקים. הצוער מתרגל הפעלת מחלקת טנקים בודדת, ובשלבים מאוחרים יותר, במסגרת פלוגתית. דגש רב מושם על הקרב המשולב. בשלביו האחרונים של הקורס מתקיימת סדרת הקרב המשולב, בו נערכים תרגילי פלוגה וגדוד ביחד עם צוערי ההשלמות האחרות. מעבר לידע והמיומנויות הנדרשות בקרב, מוקדש פרק בקורס ללימוד שגרת המחלקה: ניהול המחלקה בשגרה, דרכי הנחלת ערכי צה"ל לחיילים, חינוך ופיתוח הכושר הגופני. השכלתו של הצוער בתחום ההיסטוריה הצבאית והטקטיקה חשובה, והצוערים נדרשים לכתיבת עבודה באחד מהנושאים הללו. הקורס תובעני מאוד ודורש מאמץ רב מהצוער: שעות השינה מועטות, ויש מספר רב של תרגילים מבחנים ומטלות.
מפקדי הצוערים בקורס קציני שריון מכונים גנק"שים (גנני קורס קציני שריון).
קק&quot;ש
ירח של שוטים
ירח של שוטים (באנגלית: Fool Moon) הוא ספר פנטזיה מאת הסופר ג'ים בוצ'ר שיצא לאור ב-2001. זהו הספר השני בסדרת תיקי דרזדן, העוקבת אחרי מעלליו של הארי דרזדן, מכשף מקצועי ובלש פרטי. הסדרה זכתה לפופולריות רבה, ובוצ'ר פרסם מפרסומו של הספר הראשון "חזית סערה" ב-2000, ספר חדש בסדרה מדי שנה עד לשנת 2015. לפי דבריו של בוצ'ר בראיונות ופרסומים בבלוג שלו, הוא מתכנן להמשיך לפחות ל-20–21 ספרים בסדרה, ולסיים אותה בטרילוגיית סיום אפוקליפטית. ב"ירח של שוטים" העלילה מתמקדת בפרשת רצח שהארי נתקל בה, הקשורה לאנשי זאב שמסתובבים באזור שיקגו.
עלילה.
אחרי האירועים בחזית סערה, קים דילייני, שדרזדן מסייע לה לשלוט ביכולות הקסם שלה, שואלת את הארי כיצד יוצרים שלושה מעגלי כישוף שיוכלו להחזיק בתוכם ישויות עוצמתיות. דרזדן נמנע מלתת לה את המידע כיוון שמעגלים אלו בדרך כלל משמשים כדי לכלוא ישויות של חצי-אל ומלאכים. סגן קרן מרפי קוראת לדרזדן לייעץ לה לגבי רצח: אחד מאנשיו של בוס המאפיה ג'וני מרקון נמצא מת, מרוטש כשליד הגופה שלו יש טביעות רגליים המזכירות זאבים. מבלי לספר למרפי, דרזדן עוקב אחר ניחוח הדם באמצעות קסם, מה שמוביל אותו לעימות עם כנופיה של אנשי זאב בגילאי העשרה בשם "האלפא" ומנהיגתם, טרה ווסט. לאחר התייעצות של דרזדן עם בוב, רוח אינטלקט הכלואה בתוך גולגולת, דרזדן מעדכן את מרפי, שיש ארבעה סוגים שונים של אנשי זאב: אנשי זאב קלאסיים - המסוגלים להפוך את עצמם לזאבים באמצעות קסם; האקסנוולף (מגרמנית: Hexenwulf, פירושו זאב-מכשף) - מסוגלים להפוך לזאבים באמצעות קמיע קסום שהם לובשים; לופ-גארו (במקור מצרפתית: loup-garou; loup-זאב; garou-אדם-זאב) - אנשים שקוללו להיהפך לשד דמוי זאב, בדרך כלל בלילות ירח מלא; ולייכנטרוף (במקור מיוונית: λυκάνθρωπο, פירושו "זאב-אדם") בניגוד לשאר הגרסות, הלייכנטרוף הם אנשים רגילים למראית עין שנולדו עם ערוץ קבוע לשד של זעם, המשפיע על הפסיכולוגיה שלהם ויכולתם להשתנות לזאבים. הם חזקים יותר ונרפאים מהר יותר משאר הסוגים. הארי מסביר לקרן שקודם עליהם לבסס מול איזה מהקבוצות הם מתמודדים לפני שיוכלו לתכנן כיצד להילחם בהם.בתחנת המשטרה, דרזדן מקבל רמז מסוכן האפ.בי.איי האריס, שכנופיית רחוב בשם "זאבי הרחוב" אולי יודעים משהו על הרצח, כשדרזדן מבקר אותם הוא מגלה שכנופיית "זאבי הרחוב" ומנהיג הכנופיה שלהם פארקר נם לייכנטרופים. בעימות איתם, דרזדן מצליח לברוח ללא פגע, אבל כעת הכנופיה רוצה להרוג אותו כיוון שגילה אותם. מרקון מציע לשכור את דרזדן על-מנת שהאחרון ישמור עליו, אולם דרזדן מסרב. בדרכו החוצה ממשרדיו, מרקון מציין בפני הארי שהרציחות הללו יכולות להיות קשורות למיליונר בשם הארלי מקפין ופרויקט המעבר הדרום-מזרחי שלו. דרזדן מזמן שד חזק בשם "צ'ונזאגורות'" (אותו הוא מכנה בקיצור "צ'ונזי"), כדי לקבל ממנו מידע, בתמורה למידע על מקפין, דרזדן נותן עוד חלק משמו לשד. לפני שדרזדן מספיק לבקר אצל מקפין, מרפי עוצרת אותו על חשד לרצח: גופתה של קים דלייני נמצאה בדירה של מקפין, כשמסביבה מעגלי כישוף.טרה ווסט באה לפגוש את הארי בתחנת המשטרה, ומתוודה בפניו שמקפין, הארוס שלה, הוא לופ-גורו, המסוכן ביותר מכל סוגי אנשי הזאב הקיימים ומבקשת את עזרתו בריסונו לפני עליית הירח. דרזדן צריך ליצור מעגל שיחזיק את מקפין בתוכו כדי שאנשים נוספים לא ימותו מידיו. הארי בורח מבניין המשטרה ונורה תוך כדי, וטרה מצילה אותו. הארי מתקשר לחברה שלו מדי פעם, סוזן רודריגז כדי לבקש שתבוא לאסוף אותם, בתמורה לסיפור בלעדי לעיתון שסוזן עובדת בו על רציחות הזאב.קרן מרפי, מתעלמת מאזהרותיו של הארי, וכולאת את מקפין בצורתו האנושית בבית המאסר שבתחנה. דרזדן ממהר לתחנה כדי להשיג את מקפין, אבל הירח עולה, ומקפין משתנה, ומיידית מתחיל לטבוח בכל העצורים בתחנה, בסמל השומר על האסורים ובצוות השוטרים של מרפי לחקירות מיוחדות. דרזדן מבריח את מקפין מהתחנה, ומחפש את מרקון. במהלך חיפושי הלילה, דרזדן מותקף בידי כנופיית "זאבי הרחוב", שמפסיקים את המתקפה בשל התערבותם של סוכני האפ.בי.איי. האריס ושותפו. דרזדן, שמצליח לתפוס את אחד מחברי הכנופיה, לומד שסוכני האפ.בי.איי הם אנשי זאב בעצמם מסוג "האקסנוולף", שמתכננים להרוג את מרקון, כיוון שאי אפשר להביאו לצדק בצורה חוקית, ושסוכני האפ.בי.איי עבדו יחד עם כנופיית "זאבי הרחוב" ותכננו להשתמש במקפין, כדי להרוג את מרקון בחצות.דרזדן, סוזן, טרה והכנופיה שלה, נוסעים לעבר האחוזה של מרקון כדי להציל אותו ממקפין. דרזדן וחבורתו נתפסים על ידי ההאקסנוולף, ונזרקים לבור שמרקון יצר במקור כדי לתפוס את מקפין. בעזרתו של מרקון, החבורה מצליחה לצאת מהבור. דרזדן ומרפי הורגים את ההאקסנוולפים מהאפ.בי.איי ואת מקפין, ושורפים את התליונים של ההאקסנוולפים כדי שאף אחד לא ישתמש בהם שוב. כנופיית האלפא מפונים מהמקום בעזרת סוזן, ומשטרת שיקגו עוצרת את מרקון עקרונית, למרות שדרזדן צופה שלא יהיו שום אישומים נגדו והוא ישוחרר בקרוב. טרה, מגלה שהיא למעשה זאב שיכול להפוך את עצמו לאדם, היא מקבלת את העובדה שהיה צריך להרוג את מקפין לפני שיהרוג אנשים נוספים, ועוזבת את שיקגו כדי לחזור למשפחתה בצפון.
בגובה העיניים
בגובה העיניים הוא אלבומו השני של יוני רכטר, והאלבום הראשון בשיתוף הפעולה בינו ובין המשורר עלי מוהר, שיצא בשנת 1986.
האלבום היה הראשון בו כל הטקסטים נכתבו על ידי עלי מוהר. הוא גם סימן את התרחבותה של העבודה משותפת של רכטר עם הבמאי מיקי גורביץ' שעד אז התמצתה בתיאטרון בלבד. מיקי עזר לרכטר להפיק את השירים באופן של תרגום המילים לפעולות וכאילו היה שחקן של הגדרת המצב הדרמטי ממנו הדמות נובעת ואת סוג ההבעה המתאימה.
ולרי אובודזינסקי
ולרי ולדימירוביץ' אובודזינסקי (ברוסית: Валерий Владимирович Ободзинский; 24 בינואר 1942 – 26 באפריל 1997) היה זמר אסטרדה סובייטי ורוסי (טנור) פופולרי בצורה יוצאת דופן בשנות ה-70.
ביוגרפיה.
הצלחה רבה הגיעה לולרי אובודזינסקי בשנת 1967 לאחר מסע הופעות בסיביר ופרימוריה. אחרי המסע לבולגריה, שם שר הזמר את השיר האופנתי למדי "ירח על חוף הים השמשי" (Луна на солнечном берегу), התבססה הפופולריות שלו. כאשר בסוף שנות ה-60 של המאה הקודמת יצא הדיסק הראשון שלו "שר ולרי רובודזינסקי" (Поёт Валерий Ободзинский), כל התפוצה אזלה מייד.